2021.03.16.

HÉREG KÖZSÉG ÖNKORMÁNYZATA

Sajtóközlemény

befejeződött Héreg polgármesteri hivatalának energetikai korszerűsítése

**A Széchenyi 2020 program keretében 55,7 M Ft európai uniós, vissza nem térítendő támogatás segítségével energetikailag korszerűsítették a polgármesteri hivatal épületét – az intézkedéssel az intézmény fenntartási költségei jelentősen csökkentek.**

Héreg Község Önkormányzata a tulajdonában lévő épület energetikai fejlesztésére pályázott és nyert támogatást a TOP-3.2.1-15 kódszámú, „Önkormányzati épületek energetikai korszerűsítése” című felhíváson. Az épületek fenntartási költségei korábban igen magasak voltak, melyet a szigetelés hiánya, a nyílászárók és a fűtési rendszer rossz hatásfoka, a belső világítása korszerűtlensége okozott.

A TOP-3.2.1-15-KO1-2016-00009 azonosító számú projekt keretében a Fő úton található épületet hőszigetelték, nyílászárókat cseréltek, világítási és fűtési rendszerét korszerűsítették, napelemes rendszert telepítettek 55 758 998 Ft európai uniós támogatás segítségével. A korszerűsítést követően az épület energiafogyasztása a minimálisra csökkent, ezzel is megtakarításokat eredményezve az önkormányzatnak. A felújítás jobb munkahelyi körülményeket és tanulási környezetet biztosít az épületekben tartózkodóknak.

A projektről bővebb tájékoztatást a <http://hereg.hu/eu1.php> oldalon olvashatnak.